MOŽNO SPRÍSTUPNIŤ

Predkladacia správa

Podľa ustanovenia § 2 zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení zákona č. 254/2007 Z. z., prednostu obvodného úradu vymenúva a odvoláva vláda Slovenskej republiky na návrh ministra vnútra. V súlade                    s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov obvodných úradov.
Návrh na odvolanie  prednostu a na vymenovanie prednostu Obvodného úradu v Senci je predložený na základe koaličnej dohody v Bratislavskom kraji. 
Bezpečnostná previerka na funkciu prednostu obvodného úradu bude vykonaná v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. 
Podľa § 9 zákona č. 211/2000 Z. z. o slobodnom prístupe k informáciám v znení neskorších predpisov sa navrhuje nezverejňovať údaje uvedené v životopise kandidáta                  na funkciu prednostu Obvodného úradu v Senci.
Návrh nebol predmetom medzirezortného pripomienkového konania z dôvodu, že sa             na materiál vzťahuje výnimka v zmysle časti 3.1.5 metodického pokynu na prípravu a predkladanie materiálov na rokovanie vlády SR.
Predložený materiál nemá finančný, ekonomický ani environmentálny vplyv a nemá vplyv na zamestnanosť a podnikateľské prostredie.